Παπιγιόν

Το παπιγιόν (από τη γαλλική λέξη papillon, που μεταφράζεται ως πεταλούδα ) είναι είδος λαιμοδέτη, το οποίο αποτελείται από μια υφασμάτινη κορδέλα, δεμένη με συμμετρικό τρόπο γύρω από το περιλαίμιο ώστε να σχηματίζονται δυο συμμετρικοί φιόγκοι. Φοριέται μαζί με επίσημο ένδυμα. Επίσης φοριέται απαραιτήτως από τους αθλητές σε πολλές αθλητικές διοργανώσεις. Πολλοί παίκτες σνούκερ μάλιστα το θεωρούν προέκταση του σώματος τους, που αντικατοπτρίζει τη σωματική ρώμη, την ηθική ακεραιότητα, και το ψυχικό σθένος τους.

Καταγωγή και ιστορία

Η καταγωγή του παπιγιόν, εντοπίζεται τον 17ο αιώνα στην ενδυμασία των Κροατών μισθοφόρων στρατιωτών, οι οποίοι συνήθιζαν να φορούν το cravat, ένα είδος περιλαίμιου. Αργότερα, το συγκεκριμένο περιλαίμιο υιοθετήθηκε από την γαλλική άρχουσα τάξη ως αξεσουάρ της καλοντυμένης ανδρικής περιβολής των ευγενών.

Το παπιγιόν φαίνεται να εμφανίζεται κατά τον 19ο αιώνα ως μετεξέλιξη του cravat και ήδη από τη δεκαετία του 1880 είχε πετύχει την καθιέρωσή του ως ένα βασικό εξάρτημα της ενδυμασίας ενός μοντέρνου άνδρα και τις επόμενες δεκαετίες υιοθετήθηκε μεταξύ από διάφορες ισχυρές προσωπικότητες ενώ κατά τον 20ό αιώνα χρησιμοποιήθηκε για πρώτη φορά ως αξεσουάρ και της γυναικείας ενδυμασίας.

Γκαλερί

Παραπομπές

Αξεσουάρ
Ένδυση
Επίσημη ενδυμασία